مہمان نوازی اسلامی زندگی کی ایک امتیازی خصوصیت ہے اس میں وہ معروف تھے ، ان کا دسترخوان ان کے احباب ، اعزہ پڑوسی اور اجنبی سب کے لیے خوان یغما تھا ، وہ کبھی بغیر مہمان کے کھانا نہیں کھاتے تھے ، اس بارے میں کسی نے اُن سے پوچھا تو فرمایا کہ مہمان کے ساتھ جو کھانا کھایا جاتا ہے اللہ تعالیٰ اُس کا حساب نہیں لیتا ، سال کے بیشتر حصہ میں وہ روزہ رکھتے تھے ، جس دن وہ روزہ سے ہوتے اس دن دوسروں کو عمدہ عمدہ کھانا پکوا کر کھلاتے ، ابو اسحاق کا بیان ہے کہ کسی سفرِ جہاد یا حج میں جا رہے تھے تو اُن کے ساتھ دو اونٹنیوں پربھنی ہوئی مرغیاں لدی ہوئی تھیں ، یہ سب سامان ان مسافروں کا تھا ۔
Entity: اسحاق — Type: /person